《瓜州临江亭留题》
宋代·潘阆

谁构危亭已半空，野人时得恣疏慵。
閒观扬子江心浪，静听金山寺里钟。
醉卧岂能妨燕雀，狂吟争法劝鱼龙。
夜来雨歇蛙声乱，忆著嵩阳千万峰。

作者简介：潘阆（?～1009）宋初著名隐士、文人。字梦空，一说字逍遥，号逍遥子，大名（今属河北）人，一说扬州(今属江苏)人。性格疏狂，曾两次坐事亡命。真宗时释其罪，任滁州参军。有诗名，风格类孟郊、贾岛，亦工词，今仅存《酒泉子》十首。